CELEX: 62019TN0370
Language: bg
Date: 2019-06-19 00:00:00
Title: Дело T-370/19: Жалба, подадена на 19 юни 2019 г. — Испания/Комисия

5.8.2019   
            
            
               BG
            
            
               Официален вестник на Европейския съюз
            
            
               C 263/67
            
         
      Жалба, подадена на 19 юни 2019 г. — Испания/Комисия
      (Дело T-370/19)
      (2019/C 263/72)
      Език на производството: испански
      
         Страни
      
      
         Жалбоподател: Кралство Испания (представител: M. García-Valdecasas Dorrego)
      
         Ответник: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да отмени решението на Европейската комисия от 18 март 2019 година,
               
            
                  —
               
               
                  да осъди институцията ответник да заплати съдебните разноски.
               
            
         Основания и основни доводи
      
      Настоящата жалба е насочена срещу Решение на Комисията от 18 март 2019 година относно участието на националния регулаторен орган на Косово в Органа на европейските регулатори в областта на електронните съобщения (1).
      Жалбоподателят изтъква три основания в подкрепа на жалбата.
      
                  1.
               
               
                  Първо основание: нарушение на член 35 от Регламент (ЕС) 2018/1971 на Европейския парламент и на Съвета от 11 декември 2018 година за създаване на Орган на европейските регулатори в областта на електронните съобщения (ОЕРЕС) и на Агенция за подкрепа на ОЕРЕС (Службата на ОЕРЕС), за изменение на Регламент (ЕС) 2015/2120 и за отмяна на Регламент (ЕО) № 1211/2009 (2), доколкото този член допуска само Съветът на регулаторите, работните групи и Управителният съвет да бъдат отворени за участие на регулаторни органи на трети държави.
               
            
                  2.
               
               
                  Второ основание: нарушение на член 35 от Регламент (ЕС) 2018/1971, доколкото не съществува споразумение за целите на участието на регулаторния орган на Косово в ОЕРЕС.
               
            
                  3.
               
               
                  Трето основание: нарушение на член 35 от Регламент (ЕС) 2018/1971, доколкото Европейската комисия се е отклонила от установената процедура относно участието на регулаторни органи на трети държави в ОЕРЕС. Това също така е довело до приемането на правен акт без никакво правно основание, пораждащ правни задължения спрямо трети лица, без да са били предоставени специфични правомощия в това отношение.
               
            
         (1)  ОВ C 115, 2019 г., стр. 26.
      
         (2)  ОВ L 321, 2018 г., стр. 1.